als_Latn dik_Latn sag_Latn
Unë kam rënë nga shiu në breshër
Letër e nënshkruar
Sofia Berberi, Pogradec
Iku një qeveri rrumpallë, erdhi tjetra, kjo e sotmja. E nderuar gazeta “Dita”. Jam një qytetare nga Pogradeci, e paralizuar prej 7 vjetësh dhe megjithëse e sëmurë, unë ju lexoj çdo ditë, falë asaj që “Ditën” e merr çdo ditë burri. Para disa ditësh, unë me ndihmën e një bashkëpunëtori të gazetës suaj, ju dërgova një shqetësim timin, mbasi më kanë bllokuar kempin, shqetësim të cilin ju e kishit botuar në datën 17 Qershor dhe unë ju jam shumë mirënjohëse. Sa për sqarim për lexuesit e shumtë të kësaj gazete, unë ju bëj me dije se kam rinovuar kartelën sipas ligjeve të këtij shteti pranë Sigurimeve Shoqërore Pogradec dhe Korçë që në datë 9 Prill dhe megjithëse hyri Korriku, mua nuk më kanë kaluar dosjet (dhe të mendosh sa “kohë” u dashka vetëm për një firmë), duke më gënjyer tre muaj resht me togfjalëshin “nesër dhe pasnesër”. E indinjuar për këtë papërgjegjshmëri të këtyre palo nëpunësve, i dërgova një letër ankese ministrit z.Veliaj me shpresën se do të më zgjidhej problemi, duke pasur besim tek performanca e Tij deri më tani. Por unë jam zhgënjyer, pasi për etikë ose respekt, do të kisha marrë një përgjigje qoftë dhe sa për të larë gojën, aq më tepër kur këto probleme ngrihen nga një e sëmurë në shtrat. Nuk më mbetet tjetër derisa t’u bëhet “qejfi” nëpunësve të Sigurimeve Shoqërore Pogradec dhe Korçë për të dërguar ndonjëherë dosjen. Por kjo papërgjegjshmëri deri tek koka, “ministri”, më detyroi të theksoj se për sa më lart, paskemi rënë nga shiu në breshër. Por zgjedhjet vinë më shpejt kur qeveria nuk punon si duhet. Përshëndetje “Dita” dhe faleminderit. Sofia Berberi, Pogradec. Nr. i librezës 137881/2.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn quy_Latn als_Latn unk als_Latn unk als_Latn unk als_Latn unk als_Latn unk knc_Latn